ai4bharat/Pralekha huggingface dataset:
पंतप्रधान कार्यालय
खादी दररोज नवे विक्रम प्रस्थापित करत आहे : पंतप्रधान
नवी दिल्ली, 9 मे 2023
पंतप्रधान नरेंद्र मोदी म्हणाले की, देशवासीयांचा खादीशी असलेला संबंध रोजगाराला चालना देण्यासोबतच रोज नवनवे विक्रम प्रस्थापित करत आहे.
केंद्रीय एमएसएमई मंत्री नारायण राणे यांनी ट्विट संदेशात म्हटले आहे कि कारागिरांचे कौशल्यवर्धन करून त्यांचे उत्पन्न वाढवण्यात खादी ग्रामोद्योग महत्त्वाची भूमिका बजावत आहे.
खादी ग्रामोद्योगाने 1 एप्रिल 2022 ते 31 जानेवारी 2023 पर्यंत एकूण 77887.97 कोटी रुपये किमतीचे उत्पादन केले, 108571.84 कोटी रुपयांची विक्री केली आणि 1.72 कोटी रोजगार निर्माण केले असेही त्यांनी सांगितले.
एमएसएमई मंत्र्यांच्या ट्विटला उत्तर देताना पंतप्रधान ट्विट संदेशात म्हणाले;
“ही कामगिरी उत्साहित करते! देशवासियांचा खादीशी असलेला हा संबंध रोजगाराला चालना देण्याबरोबरच रोज नवनवे विक्रम प्रस्थापित करत आहे.
S.Kane/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आत्तापर्यंत 220.66 कोटी  लसमात्रा देण्यात आल्या आहेत.
गेल्या 24 तासात 487 मात्रा देण्यात आल्या.
भारतातील उपचाराधीन रुग्णांची संख्या सध्या 63,562 आहे.
उपचाराधीन रुग्णांचे प्रमाण 0.14 टक्के आहे.
रुग्ण बरे होण्याचा दर सध्या 98.67 टक्के आहे.
गेल्या 24 तासात 8,175 रुग्ण बरे झाले, त्यामुळे बरे झालेल्यांची एकूण संख्या वाढून 4,42,50,649 एवढी झाली.
गेल्या 24 तासात 10,542 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.46 कोटी चाचण्या करण्यात आल्या. गेल्या 24 तासात 2,40,014 चाचण्या करण्यात आल्या.
कृषी मंत्रालय
कृषी विज्ञान केंद्र, उत्तर गोवा आणि आयसीएआर - सीसीएआरआय, गोवा यांनी साजरा केला 'जागतिक मधमाशी दिवस'
आयसीएआर म्हणजेच भारतीय कृषी संशोधन परिषद - कृषी विज्ञान केंद्र , उत्तर गोवा आणि आयसीएआर - केंद्रीय किनारी कृषी संशोधन संस्था, गोवा यांनी 20 मे,2021 रोजी 'जागतिक मधमाशी दिवस' साजरा केला. गोव्यातील आयसीएआर-सीसीएआरआय यांनी 'मधुमक्षिका पालनाच्या माध्यमातून: ग्रामीण उत्पन्न वाढविणे' या एक दिवसीय कार्यक्रमाचे आभासी माध्यमातून आयोजन केले होते. उत्तर गोवा कृषी विज्ञान केंद्राचे प्रधान वैज्ञानिक आणि प्रमुख डॉ. बी. एल. काशीनाथ यांनी पाहुण्यांचे स्वागत केले आणि प्रशिक्षण कार्यक्रमाची माहिती दिली. महाराष्ट्रातील पुणे येथील आयसीएआर-एटीएआरआयचे संचालक डॉ. लखन सिंह या कार्यक्रमाचे प्रमुख अतिथी होते. गोवा येथील आयसीएआर-सीसीएआरआयचे संचालक डॉ. परवीन कुमार यांनी 2018 पासून दरवर्षी 20 मे रोजी जागतिक मधमाशी दिन साजरा करण्यासंदर्भातील पार्श्वभूमी स्पष्ट केली. त्यांनी सांगितले की,स्लोव्हेनियातील मधुमक्षिका पालनाचे प्रवर्तक अँटोन जांसा यांची 20 मे रोजी येणारी जयंती जागतिक मधमाशी दिन म्हणून साजरा करण्यासाठीचा स्लोव्हेनियाचा प्रस्ताव संयुक्त राष्ट्र परिषदेने स्वीकारला.
परिसंस्थेतील मधमाशा आणि इतर परागकणांची भूमिका जाणून घेणे हा जागतिक मधमाशी दिन साजरा करण्याचा उद्देश आहे. या कार्यक्रमात 52 जण सहभागी झाले होते, यात शेतकरी, कृषी संचालनालयाचे अधिकारी, वैज्ञानिक, विषय तज्ञ, उत्तर गोवा कृषी विज्ञान केंद्र आणि आयसीएआर-सीसीएआरआय, गोवामधील तांत्रिक कर्मचारी यांचा समावेश होता.महाराष्ट्रातील पुणे येथील आयसीएआर-एटीएआरआयचे संचालक डॉ. लखन सिंह यांनी शेतकऱ्यांचे उत्पन्न वाढविण्यासाठी मधमाशी पालनाचे महत्व विशद केले. मधमाशी पालनाच्या यशोगाथा त्यांनी मधुशक्तीचे उदाहरण देऊन सांगितल्या. मधुशक्ती हा पुण्यातील १०० महिलांनी पुढाकार घेऊन २ वर्षांपासून सुरू केलेला एक स्टार्ट-अप प्रकल्प आहे आणि मधाचे ब्रँडिंग आणि विपणन तसेच शेतीसाठी अतिरिक्त उत्पन्न मिळवून देणाऱ्या या उपक्रमाचा प्रवेश आता एफपीओ मध्ये झाला आहे. कृषी विज्ञान केंद्र त्यांच्या संकुलात मधमाशी पालन उपकरणांच्या माध्यमातून प्रशिक्षण देतात आणि मधमाशी पालन करण्याबाबत प्रात्यक्षिक दाखवितात असे त्यांनी सांगितले. मधमाशा पाळणाऱ्यांचे संलग्न गट तयार करून त्यांना सामान्य प्रक्रिया आणि विपणनाची सुविधा पुरवण्याची गरज त्यांनी व्यक्त केली.
श्रीमती .शिशिरा उत्तप्पा यांचे ‘ग्रामीण उत्पन्न वाढविण्यासाठी वैज्ञानिकरित्या मधमाशांचे पालन’ या विषयावर आणि 'मेलिपोनिकल्चर- डंक नसलेल्या मधमाशांच्या माध्यमातून मधमाशी पालन' यासंदर्भात विषय तज्ञ , श्री.एचआरसी प्रभू यांचे तांत्रिक सत्रात व्याख्यान झाले. या चर्चेच्या माध्यमातून मधमाशी पाळण्याच्या शास्त्रीय पद्धती, फायदे, भांडवलाची आवश्यकता, विपणन, नेटवर्किंग, ब्रँडिंग आणि मधमाशी पालनाच्या यशोगाथा आणि मेलीपोनीकल्चर मधून जास्तीत जास्त उत्पन्न इत्यादी गोष्टीं मांडण्यात आल्या. अखेरीला, शेतकरी आणि वैज्ञानिकांशी परस्परसंवाद सत्र आयोजित करण्यात आले होते.
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय साठयांतर्गत गहू खरेदीला गती
हंगामासाठी 400 एलएमटीचे उद्दिष्ट साध्य केले जाण्याची शक्यता
नवी दिल्ली, 27 एप्रिल 2020
देशातील सर्व प्रमुख धान्य खरेदी करणाऱ्या राज्यांमध्ये गहू खरेदी जलद गतीने सुरू आहे. 26.एप्रिल2020 पर्यंत केंद्रीय साठ्यासाठी 88.61 लाख मेट्रिक टन  गहू यापूर्वीच खरेदी करण्यात आला आहे. यापैकी 48.27 लाख मेट्रिक टन इतका सर्वाधिक गहू पंजाबमधून तर 19.07 लाख मेट्रिक टन गहू हरियाणाकडून घेण्यात आला आहे. सध्याचा खरेदीचा वेग पाहता चालू हंगामासाठी ठेवलेले 400 लाख मेट्रिक टनचे उद्दिष्ट गाठले जाण्याची शक्यता आहे. कोविड-19 विषाणूच्या प्रसाराचा धोका लक्षात घेता, पुरेशी सावधानता बाळगून आणि मंडयांमध्ये सामाजिक अंतर सुनिश्चित करून खरेदीचे काम सुरु आहे. शेतकऱ्यांना कोणत्याही प्रकारचा त्रास होऊ नये यासाठी सर्वतोपरी प्रयत्न केले जात आहेत. अतिरिक्त धान्य उपभोक्ता प्रदेशात पाठविण्याचा वेग कायम ठेवत भारतीय अन्न महामंडळाने  लॉकडाऊनच्या कालावधीत रेल्वेद्वारे वाहतुकीचा 2000 चा टप्पा ओलांडला आहे. 27एप्रिल20 पर्यंत केंद्र सरकारच्या विविध योजनांतर्गत अन्नधान्याच्या गरजा भागविण्यासाठी रेल्वेच्या 2087 डब्यांमधून अंदाजे 58.44 लाख मेट्रिक टन वाहतूक करण्यात आली. उपभोक्ता राज्यांमधील प्रमुख अनलोडींग केंद्रात हॉटस्पॉट आणि नियंत्रित क्षेत्र घोषित झाल्यामुळे तीव्र अडचणी उद्भवूनही 1909 डब्यांमधून 53.47 एलएमटी साठा या काळात करण्यात आला. केंद्र आणि राज्य सरकारांकडून हळूहळू निर्बंध शिथिल करण्यात येत असल्यामुळे येत्या काही दिवसांत अनलोडींगचा वेग आणखी वाढवला जाईल अशी अपेक्षा आहे. प्रधानमंत्री गरीब कल्याण अन्न योजना  अंतर्गत 3 महिन्यांसाठी  5 किलो प्रति व्यक्ती या प्रमाणे वाटप केले जाणारे मोफत धान्य उचलण्याची प्रक्रिया लडाख आणि लक्षद्वीपच्या केंद्रशासित प्रदेशात याआधीच सुरू असून तीन महिन्याचा पूर्ण कोटा त्यांनी उचलला आहे. आणखी सात राज्ये जून महिन्याचा कोटा उचलत आहेत तर 20 राज्ये सध्या मे महिन्याचा कोटा उचलत आहेत . आठ राज्ये एप्रिल महिन्याचा कोटा उचलत असून महिन्याच्या अखेरीस ते पूर्ण होण्याची शक्यता आहे. आवश्यकता पूर्ण करण्यासाठी एफसीआयने सर्व राज्यांमध्ये पुरेसा साठा ठेवण्याची व्यवस्था केली आहे. पश्चिम बंगालच्या बाबतीत, जेथे 3 महिन्यांसाठी 9 लाख मेट्रिक टन अतिरिक्त वाटप केले जाणार आहे, यासाठी तेलंगणा, आंध्र प्रदेश, छत्तीसगढ आणि ओदिशा या 4 राज्यांमधून अगदी कमी अवधीत अन्नधान्याचा पुरेसा साठा सुनिश्चित करण्यासाठी एकाचवेळी सुमारे 227 डब्यांमधून तांदूळ राज्याच्या विविध भागात पोहचवण्याची योजना आखली आहे.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
सीपीएसईच्या धोरणात्मक निर्गुंतवणुकीला मंत्रिमंडळाची मंजुरी
नवी दिल्ली, 20 नोव्हेंबर 2019
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय मंत्रिमंडळ समितीने काही निवडक सीपीएसईच्या धोरणात्मक निर्गुंतवणुकीला तत्वतः मंजुरी दिली आहे. याचे तपशील पुढीलप्रमाणे -
 भारत पेट्रोलियम कॉर्पोरेशन लि 
- भारत पेट्रोलियम कॉर्पोरेशन लिमिटेडमध्ये  मधील समभाग हिस्सा आणि त्यावरील व्यवस्थापन नियंत्रण वगळता) केंद्र सरकारच्या 53.29 टक्के हिश्श्याची धोरणात्मक खरेदीदाराकडे व्यवस्थापन नियंत्रण हस्तांतरित करण्यासह धोरणात्मक निर्गुंतवणूक
- तेल आणि वायू क्षेत्रात कार्यरत असलेल्या केंद्रीय सार्वजनिक क्षेत्रातील कंपन्यांमध्ये  व्यवस्थापन नियंत्रण हस्तांतरित करण्यासह एनआर एलमध्ये बीपीसीएलच्या 61.65 टक्के हिस्सेदारीची धोरणात्मक निर्गुंतवणूक.
ii) शिपिंग कॉर्पोरेशन ऑफ इंडिया लि. 
शिपिंग कॉर्पोरेशन ऑफ इंडिया लिमिटेडमध्ये केंद्र सरकारच्या 63.75 टक्के भागभांडवलाचे धोरणात्मक निर्गुंतवणूक तसेच धोरणात्मक खरेदीदाराकडे व्यवस्थापन नियंत्रण हस्तांतरित करणे.
 कंटेनर कॉर्पोरेशन ऑफ इंडिया लि . 
धोरणात्मक खरेदीदाराकडे व्यवस्थापन नियंत्रण हस्तांतरित करण्यासह केंद्र सरकारच्या 30.8 टक्के हिस्सेदारीचे  धोरणात्मक निर्गुंतवणूक.
 टेहरी हायड्रो डेव्हलपमेंट कॉपोरेशन इंडिया लि . 
टीएचडीसीआयएलमध्ये केंद्र सरकारच्या 74.23 टक्के हिश्श्याचे धोरणात्मक निर्गुंतवणुकीकरण तसेच एनटीपीसी या सीपीएसईच्या धोरणात्मक खरेदीदाराकडे व्यवस्थापन नियंत्रण हस्तांतरित करणे.
 नॉर्थ ईस्टर्न इलेक्ट्रिक पॉवर कॉर्पोरेशन लि . 
एनईईपीसीओ मध्ये केंद्र सरकारच्या 100 टक्के हिश्श्याचे धोरणात्मक निर्गुंतवणुकीकरण तसेच एनटीपीसी या सीपीएसईच्या धोरणात्मक खरेदीदाराकडे व्यवस्थापन नियंत्रण हस्तांतरित करणे.
सीपीएसईची धोरणात्मक निर्गुंतवणूक आधीपासूनच स्थापित प्रक्रिया आणि यंत्रणेद्वारे केली जाईल
लाभ :
या सीपीएसईच्या धोरणात्मक निर्गुंतवणुकीद्वारे उपलब्ध होणाऱ्या निधीचा वापर सरकारच्या सामाजिक क्षेत्रातील / विकासाच्या कार्यक्रमांसाठी केला जाणार आहे. हा निधी अर्थसंकल्पीय तरतुदीचा भाग बनतील. धोरणात्मक खरेदीदार / अधिग्रहणकर्ता या कंपन्यांच्या वाढीसाठी नवीन व्यवस्थापन / तंत्रज्ञान / गुंतवणूक आणू शकेल आणि त्यांच्या विकासासाठी नाविन्यपूर्ण पद्धती वापरू शकेल अशी अपेक्षा आहे.
G.Chippalkatti/S.Kane/D.Rane
(Visitor Counter : 164
रेल्वे मंत्रालय
रेल्वेच्या संपर्कातील बालकांच्या रक्षणासाठी जनजागृती मोहिमेचे उद्घाटन
नवी दिल्ली, 7 जून 2018
रेल्वेच्या संपर्कात येणाऱ्या बालकांच्या रक्षणासाठीच्या जनजागृती मोहिमेचे उद्घाटन रेल्वे मंडळाचे अध्यक्ष अश्विनी लोहानी यांनी आज केले. राष्ट्रीय बाल हक्क आयोगाच्या अध्यक्ष स्तुती काकेर यांच्यासह इतर मान्यवरही यावेळी उपस्थित होते.
प्रवासी, घरुन पळून आलेली मुले तसेच पळवून नेण्यात आलेली मुले रेल्वेच्या संपर्कात येत असतात, अशा बालकांच्या रक्षणाबाबत जनजागृती करण्यासाठी ही मोहिम राबवली जाणार आहे. देशभरातील 18 रेल्वे स्थानकांवर अशा बालकांच्या रक्षणासाठी यंत्रणा कार्यरत असून, आता 174 स्थानकांवर ही यंत्रणा राबवली जाणार असल्याची माहिती लोहानी यांनी यावेळी दिली.
या उपक्रमाच्या उद्घाटनानंतर विविध सामाजिक संस्थांमधील बालकांनी बाल हक्कांसंदर्भात एक पथनाट्य सादर केले. तसेच आयोजकांतर्फे बाल हक्कांबाबत आणि रेल्वेच्या संपर्कात येणाऱ्या बालकांच्या संरक्षणासंदर्भातील एक पोस्टर प्रकाशित करण्यात आले.
B.Gokhale/M.Pange/D.Rane
(Visitor Counter : 111
अल्पसंख्यांक मंत्रालय
मुख्तार अब्बास नकवी यांनी राज्य वक्फ बोर्डाच्या अधिकाऱ्यांसाठी आयोजित अभिमुखता कार्यक्रमाला केले संबोधित
देशभरातील वक्फ मालमत्तांवर सामाजिक-आर्थिक आणि शैक्षणिक उपक्रम आणि कौशल्य विकास प्रकल्पांसाठी सरकारने मोठ्या प्रमाणात पायाभूत सुविधा निर्माण केल्या आहेत: मुख्तार अब्बास नकवी
वक्फ नोंदींच्या डिजीटायझेशनच्या आमच्या परिश्रमपूर्वक मोहिमेमुळे या वक्फ मालमत्ता मोठ्या संख्येने निहित स्वार्थ आणि वक्फ माफियाच्या तावडीतून मुक्त झाल्या आहेत : मुख्तार अब्बास नकवी
देशातील 308 जिल्हे, 870 प्रभाग, 331 शहरे आणि हजारो खेड्यांमध्ये अल्पसंख्यांकांसाठी सरकारने विकास कार्यक्रमांचा विस्तार केला आहे: मुख्तार अब्बास नकवी
जम्मू-काश्मीर आणि लेह-कारगिलमध्ये वक्फ बोर्ड स्थापन करण्याची प्रक्रिया सुरू झाली आहे: मुख्तार अब्बास नकवी
“वक्फच्या मालमत्तेचे जिओ टॅगिंग / जीपीएस मॅपिंग देशातील नामांकित संस्थांकडून युद्धपातळीवर केले जात आहे.”
नवी दिल्ली, 28 जानेवारी 2021
केंद्रीय अल्पसंख्यांक व्यवहार मंत्री मुख्तार अब्बास नकवी म्हणाले की “विकासाची लाट” “विनाशकारी उलथापालथीतून ” थांबवता येत नाही. सरकारच्या “विकासाचा निर्धार ”, जो “सन्मानासह विकास” आणि “भेदभावाशिवाय विकास” यावर आधारित असून त्याचे क्रांतिकारक परिणाम दिसून आले आहेत आणि समाजातील प्रत्येक घटक मुख्य प्रवाहातील विकासाचा समान भागीदार झाला आहे.
केंद्रीय वक्फ कौन्सिलतर्फे आज नवी दिल्ली येथे राज्य वक्फ बोर्डाच्या अधिकाऱ्यांसाठी आयोजित केलेल्या अभिमुख कार्यक्रमाला संबोधित करताना नकवी म्हणाले की स्वातंत्र्यानंतर प्रथमच सामाजिक-आर्थिक आणि शैक्षणिक उपक्रम आणि कौशल्य विकास प्रकल्प यासाठी सरकारने देशभरातील वक्फच्या मालमत्तांवर मोठ्या प्रमाणात पायाभूत सुविधा निर्माण केल्या आहेत. वक्फ नोंदींच्या डिजिटायझेशनच्या आमच्या परिश्रमपूर्वक मोहिमेमुळे या वक्फ मालमत्तांपैकी बहुतांश मालमत्ता निहित स्वार्थ आणि वक्फ माफियांच्या तावडीतून मुक्त झाल्या आहेत.
मागील 6 वर्षात सरकारने प्रधान मंत्री जन विकास कार्यक्रम”  अंतर्गत देशभरातील गरजू भागातील वक्फ जमिनीवर शाळा, महाविद्यालये, आयटीआय, पॉलिटेक्निक, मुलींची वसतिगृहे, रुग्णालये, बहुउद्देशीय सामुदायिक हॉल “सद्भाव मंडप”, “हुनर हब”, सामान्य सेवा केंद्रे, रोजगारभिमुख कौशल्य विकास केंद्रे व इतर मूलभूत पायाभूत सुविधा उभारल्या आहेत.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
आयुष मंत्रालय
आयुर्वेद, सिद्ध, युनानी आणि होमिओपथी औषधांची सुरक्षितता आणि उत्तम गुणवत्ता याबाबत जागतिक समुदायामध्ये विश्वास विकसित करण्यासाठी सहयोग
महत्वपूर्ण पाऊल उचलत भारताच्या पीसीआयएम अॅन्ड एच आणि अमेरिकी हर्बल फार्माकोपिया यांच्यात सामंजस्य करारावर स्वाक्षऱ्या
नवी दिल्ली, 15 सप्टेंबर 2021
आयुर्वेदिक आणि इतर पारंपारिक भारतीय औषध उत्पादनांची गुणवत्ता जागतिक स्तरावर, विशेषकरून अमेरिकी बाजारपेठेत बळकट करण्यासाठी आणि त्यांच्या निर्यातीच्या संधी वृद्धींगत करण्यासाठी आयुष मंत्रालयाने महत्वाचे पाऊल उचलत यासाठी मार्ग मोकळा केला आहे. यासंदर्भात फार्माकोपिया कमिशन फॉर इंडियन मेडिसिन अॅन्ड होमिओपॅथी आणि अमेरिकन हर्बल फार्माकोपिया यांच्यात 13 सप्टेंबर 2021 ला सामंजस्य करारावर स्वाक्षऱ्या करण्यात आल्या. दुरदृष्य प्रणालीद्वारे या करारावर स्वाक्षऱ्या करण्यात आल्या. दोन्ही देशात परस्पर लाभदायी आणि समानता या आधारावर आयुर्वेद आणि इतर भारतीय पारंपारिक औषध प्रणालीला प्रोत्साहन, मानक विकास आणि बळकटीकरण करण्याच्या उद्देशाने आयुष मंत्रालयाने हा करार केला आहे.
या प्रयत्नपूर्वक सहयोगामुळे आयुर्वेद, सिध्द, युनानी आणि होमिओपॅथी औषधांच्या निर्यात संधीत दीर्घकालीन वाढ अपेक्षित आहे.
या सामंजस्य करारामुळे आयुर्वेद, सिद्ध, युनानी आणि होमिओपथी औषधांविषयी जागतिक समुदायामध्ये विश्वास विकसित होईल अशी आयुष मंत्रालयाची अपेक्षा आहे.
अमेरिकेत आयुर्वेद उत्पादने आणि हर्बल बाजार पेठेत सामोऱ्या येणाऱ्या आव्हानांवर, पीसीआयएम अॅन्ड एच आणि एएचपी दोन्ही एकत्रितपणे काम करतील ही या कराराची मोठी फलश्रुती राहील. ही महत्वाची बाब असून आयुर्वेद, सिध्द आणि युनानी तसेच होमिओपॅथी उत्पादने आणि औषधांना अमेरिकी बाजारपेठेसाठी, या सहकार्यातून विकसित आयुर्वेद मानकांचा स्वीकार करण्याला चालना मिळणार आहे. भारत आणि अमेरिका यांच्यातला हा सामंजस्य करार म्हणजे, आयुर्वेद आणि इतर पारंपरिक भारतीय औषधांची गुणवत्ता देशात आणि जागतिक स्तरावरही बळकट करण्यासाठी आयुष मंत्रालयाकडून सुरु असलेल्या उपक्रमांना, अधिक गती देण्याच्या दिशेने वेळेवर उचललेले पाऊल आहे.
सध्याच्या संसर्गाला प्रतिकार करण्याची शरीराची क्षमता वाढवण्यामध्ये आयुर्वेद, सिध्द आणि युनानी तसेच होमिओपॅथी औषधांची भूमिका तथ्यावर आधारित आणि प्रशंसनीय आहे. या प्रणालीचा जागतिक स्वीकार आणि प्रोत्साहन याकरिता आंतरराष्ट्रीय स्तरावर आयुष मंत्रालय काम करत आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 259
माहिती आणि प्रसारण मंत्रालय
66 वे राष्ट्रीय चित्रपट पुरस्कार सार्वजनिक निवडणूक 2019नंतर घोषित होणार
नवी दिल्ली, 24 एप्रिल 2019
राष्ट्रीय चित्रपट पुरस्कारांची निवड स्वतंत्र आणि नि:पक्षपणे चित्रपट क्षेत्रातील मान्यवर ज्युरींमार्फत केली जाते. हे पुरस्कार दरवर्षी एप्रिल महिन्यात जाहीर केले जातात.
मात्र, यंदा 17 वी लोकसभा आणि चार राज्यांच्या विधानसभा निवडणुका आहेत आणि त्यातील एक राज्य चित्रपट क्षेत्राशी निगडीत आहे. चित्रपट माध्यमाचा कोणा एका पक्षाला होऊ शकणारा लाभ लक्षात घेऊन सर्व पक्षांना समान संधी कायम ठेवण्यासाठी या पुरस्कारांची घोषणा निवडणूका संपन्न होऊन आचारसंहिता संपेपर्यंत पुढे ढकलण्याचा निर्णय घेण्यात आला आहे.
N.Sapre/P.Kor
(Visitor Counter : 126
वाणिज्य आणि उदयोग मंत्रालय
स्टार्टअप इंडियाला प्रोत्साहन
नवी दिल्ली, 12 एप्रिल 2018
नवोन्मेष आणि उद्यमशीलतेला प्रोत्साहन देण्यासाठी एका मजबूत कार्य प्रणालीकरीता 16 जानेवारी 2016 रोजी केंद्र सरकारने ‘स्टार्ट अप इंडिया’ हा उपक्रम सुरू केला. यामुळे देशाच्या आर्थिक विकासात वाढ व्हायला आणि विविध क्षेत्रात रोजगार निर्मितीमध्ये मदत होईल.
या उपक्रमाचा एक भाग म्हणून उद्योग धोरण आणि प्रोत्साहन विभागाने 11 एप्रिल 2018 ला 364  क्रमांकाची राजपत्रित अधिसूचना जारी करण्यात आली. आयकर कायदा 1961 च्या खालील प्रोत्साहनांच्या मागणीसाठी स्टार्टअपच्या अर्जावर विचार करण्यासाठी एक आंतरमंत्रालयीन मंडळाची स्थापना करणार आहे.
- कायद्यातील कलम 56 अंतर्गत पात्र स्टार्टअपला मिळालेल्या प्रिमियमवर आयकरात सूट
- कायद्यातील कलम 80 आयएसी अंतर्गत 7 सलग मूल्यनिर्धारण वर्षांपैकी 3 वर्षांसाठी स्टार्टअपच्या उत्पन्नामधील नफ्यावर 100 टक्के वजावट
कायद्याच्या कलम 56 आणि 80 आयएसी अंतर्गत स्टार्ट अप च्या प्रमाणीकरणाच्या अर्जांना एका ऑनलाईन पोर्टल द्वारे डीआयपीपीमध्ये जमा केले जाईल.
कायद्यातील कलम 56 च्या प्रयोजनासाठी गुंतवणूकदारांवर कोणतेही प्रतिबंध नाहीत आणि पात्र स्टार्टअप भाग भांडवल जारी करून कोणत्याही व्यक्तीकडून गुंतवणूक प्राप्त करू शकतात.
देशात स्टार्ट अप प्रणालीला सुलभ करण्याच्या सरकारच्या निरंतर प्रयत्नांचा एक भाग म्हणून डीआयपीपी सरकारी मंत्रालये/विभाग, नियामक, नवीन गुंतवणूकदार आणि स्टार्ट अपसोबत सतत विचार विनिमय करत आहे.
NS/SM/PK
(Visitor Counter : 85
पंतप्रधान कार्यालय
शहीद दिनानिमित्त पंतप्रधानांनी भगतसिंग, सुखदेव आणि राजगुरू यांना वाहिली आदरांजली
शहीद दिनानिमित्त आज पंतप्रधान नरेंद्र मोदी यांनी भगतसिंग, सुखदेव आणि राजगुरू यांना आदरांजली वाहिली .
एका ट्विटमध्ये पंतप्रधान म्हणाले;
" भगतसिंग, सुखदेव आणि राजगुरू यांचे बलिदान भारत सदैव स्मरणात ठेवेल. हे महापुरुष आहेत, ज्यांनी आपल्या स्वातंत्र्यलढ्यात अतुलनीय योगदान दिले."
उपराष्ट्रपती कार्यालय
दीपावलीच्या पूर्वसंध्येला उपराष्ट्रपतींनी जनतेला दिल्या शुभेच्छा
दीपावलीच्या पूर्वसंध्येला उपराष्ट्रपती एम वेंकय्या नायडू यांनी जनतेला शुभेच्छा दिल्या आहेत.
उपराष्ट्रपतींचा शुभेच्छा संदेश पुढीलप्रमाणे :
दिपावली / दिवाळी - दिपोत्सवा निमित्त मी देशातील आणि परदेशातील माझ्या सर्व नागरिकांना हार्दिक शुभेच्छा देतो.
पारंपारिक उत्साह आणि आनंदाने साजरा केला जाणार दीपावलीचा सण, वाईटावर चांगल्या गोष्टींच्या विजयाचे प्रतीक आहे आणि भगवान राम यांच्या जीवनातील उदार आदर्श आणि सद्गुणांवरील आपल्या विश्वासाची पुष्टी करतो.
दीपावलीचा उत्सव भारताच्या बाहेरही मोठ्या उत्साहाने साजरा होत आहे. जगातील सर्वात मोठ्या उत्सवांपैकी एक आहे असेही म्हणता येईल. परदेशात राहणारे भारतीय दीपावली सण खूप उत्साहात आणि प्रेमाने साजरा करतात.
रावणाला पराभूत केल्यानंतर याच दिवशी श्री राम, माता सीता आणि लक्ष्मण यांच्यासह 14 वर्षांच्या वनवासातून अयोध्येत परत आले. आपण आसुरी शक्तींना सतत दडपून ठेवण्याची आणि समाजात चांगुलपणा आणि सुसंवाद वाढवण्याची आवश्यकता आहे, याची हा सण आपल्याला आठवण करून देतो.
दीपावलीच्या रात्री समृद्धीची देवी, लक्ष्मी देवीची पूजा करणे देखील या सणातील मुख्य विधी आहे.
दीपावली हा सण कुटुंब आणि मित्र परिवार एकत्र येऊन साजरा करण्याचा उत्सव आहे. परंतु यावर्षी कोविड -19 च्या संसर्गामुळे आपल्याला आरोग्य आणीबाणीचा सामना करावा लागला आहे. ते लक्षात घेता, कोविडशी संबंधित आरोग्य आणि स्वच्छता प्रोटोकॉलचे काटेकोरपणे पालन करून दीपावलीचा सण साजरा करण्याचे मी नागरिकांना आवाहन करतो.
Jaydevi PS/S.Tupe/P.Kor
पंतप्रधान कार्यालय
‘लसीकरण उत्सव’ म्हणजेच कोरोनाविरूध्दच्या दुसऱ्या मोठ्या लढाईचा प्रारंभ आहे: पंतप्रधान
‘कोविड लघु प्रतिबंधक क्षेत्र’ निर्माण करण्यासाठी समाज आणि नागरीकांनी घ्यावा पुढाकार:पंतप्रधान
लसीची एकही मात्रा फुकट जाणार नाही, या उद्दिष्टाकडे वाटचाल करण्याची गरज :पंतप्रधान
उद्दिष्ट गाठण्यासाठी वैयक्तिक, सामाजिक आणि प्रशासकीय पातळीवर लसीकरण उत्सवा चे ध्येय निश्चित करून ,ते साध्य करण्यासाठी प्रयत्न करावेत : पंतप्रधानाचे आवाहन
नवी दिल्ली, 11 एप्रिल 2021
कोविड लसीकरण उत्सव कोरोनाविरूध्दच्या दुसऱ्या मोठ्या लढाईचा प्रारंभ आहे,असे प्रतिपादन पंतप्रधान नरेंद्र मोदी यांनी केले आहे. त्यासोबतच, कोविड संसर्ग नियंत्रणात ठेवण्यासाठी सामाजिक स्वच्छतेबरोबर वैयक्तिक स्वच्छतेवर विशेष लक्ष द्यायला हवे, यावरही त्यांनी भर दिला. महात्मा जोतिबा फुले यांच्या जयंतीनिमित्त या उत्सवाला आज आरंभ झाला असून, तो 14 एप्रिल म्हणजेच डॉ बाबासाहेब आंबेडकर यांच्या जयंतीपर्यंत सुरू राहील.
यानिमित्ताने दिलेल्या संदेशात या मोहिमेतील चार ठळक मुद्द्यांवर पंतप्रधानांनी भर दिला.
पहिला, प्रत्येकाचे लसीकरण, याचा अर्थ जे स्वतः लसीकरणासाठी जाऊ शकत नाहीत उदाहरणार्थ अशिक्षित आणि जेष्ठ नागरीकांना मदत करायला हवी .
दुसरा, प्रत्येकाला-उपचार. यात, ज्यांना संसाधने आणि माहिती मिळू शकत नाही, त्यांना कोरोना उपचार मिळवून देण्यासाठी मदत करणे.
तिसरा,प्रत्येकाने -प्रत्येकाला वाचविणे, याचा अर्थ मी मास्क घालणार आणि मला तसेच इतरांनाही सुरक्षित करणार, यावर भर दिला पाहिजे.
अखेरीस, समाजाने आणि नागरीकांनी लघु प्रतिबंधात्मक क्षेत्र निर्माण करण्यासाठी पुढाकार घ्यायला हवा.एखादा जरी पाँझिटीव्ह रूग्ण आढळला तरी , कुटुंबातील सदस्यांनी आणि समाजातील सदस्यांनी छोटे छोटे प्रतिबंधात्मक क्षेत्र तयार करावेत. लघु प्रतिबंधात्मक विभाग हे दाटीवाटीची लोकसंख्या असलेल्या भारतासारख्या देशात महत्वाचा घटक ठरतात, असेही पंतप्रधान म्हणाले.
चाचण्या आणि जनजागृती यांची गरज आहे, यावर पंतप्रधानांनी भर दिला. त्यांनी प्रत्येक पात्र व्यक्तीला लस घेण्याचे आवाहन केले. समाज आणि प्रशासन या दोघांनीही यासाठी प्रयत्न करायला हवेत,अशी आग्रही सूचना त्यांनी केली.
लसीची एकही मात्रा फुकट जाणार नाही, हे उद्दिष्ट गाठण्यासाठी आपण वाटचाल करायला हवी यावर पंतप्रधानांनी भर दिला. लसीच्या मात्रांचा अधिकाधिक वापर हा आपल्या लसीकरण क्षमतेत वाढ करण्याचा मार्ग आहे ,असेही पंतप्रधानांनी यावेळी सांगितले.
लघु प्रतिबंधक क्षेत्रांविषयी जनजागृती,अनावश्यक कारणांसाठी घराबाहेर न पडणे ,सर्व पात्र व्यक्तींचे लसीकरण ,मास्क घालण्यासह इतर कोविड मार्गदर्शक तत्वांचे पालन यावरच आपले या लढाईतील यश अवलंबून आहे.
लसीकरण उत्सवाच्या या चार दिवसांत वैयक्तिक, सामाजिक आणि प्रशासकीय पातळीवर ध्येयनिश्चिती करून ते साध्य करण्यासाठी अथकपणे परीश्रम करण्याचे आवाहन पंतप्रधानांनी केले.
लोकसहभागातून हे शक्य आहे, अशी आशा त्यांनी व्यक्त केली. जागरुकता आणि जबाबदारीपूर्ण वर्तन याद्वारे आपण पुन्हा एकदा कोरोनाला प्रतिबंध करू.
"दवाई भी ,कडाई भी"  या मंत्राची त्यांनी पुन्हा एकदा सर्वांना आठवण करुन दिली.R.Aghor/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
50 व्या इफ्फी महोत्सवाची सांगता ‘मार्घे ॲन्ड हर मदर’ या चित्रपटाने होणार
नवी दिल्ली, 7 नोव्हेंबर 2019
50 व्या इफ्फी अर्थात भारतीय आंतरराष्ट्रीय चित्रपट महोत्सवाची सांगता ‘मार्घे ॲन्ड हर मदर’ या चित्रपटाने होणार आहे. इराणी दिग्दर्शक मोहसेन मखमलबफ यांनी प्रथमच हा इटालियन चित्रपट दिग्दर्शित केला आहे.
मार्घे या सहा वर्षाच्या मुलीभोवती या चित्रपटाची कथा गुंफण्यात आली आहे. मार्घे तिच्या आईसोबत रहात असते. मात्र आर्थिक विवंचनेमुळे त्यांना घरातून बाहेर काढले जाते.
मार्घेची आई क्लॉडिया मार्घेला शेजारच्या वृद्ध बाईकडे सोपवते. हा इटालियन भाषेतील चित्रपट इटलीमध्ये चित्रित करण्यात आला असून इराणच्या नियमीत पार्श्वभूमीपासून कितीतरी लांब आहे.
या चित्रपटाला समीक्षकांची पसंती मिळाली आहे. बॉस्फरस चित्रपट महोत्सवातही हा चित्रपट दाखवण्यात आला होता.
B.Gokhale/S.Kane/P.Malandkar
(Visitor Counter : 79
अर्थ मंत्रालय
ऑक्टोबर 2020 मध्ये 1,05,155 कोटी रुपये जीएसटी महसूल संकलित
ऑक्टोबर 2020 मध्ये 1,05,155 कोटी रुपये सकल जीएसटी  महसूल संकलन झाले ज्यात सीजीएसटी 19,193 कोटी रुपये, एसजीएसटी 25,411 कोटी रुपये, आयजीएसटी 52,540 कोटी रुपये  आणि उपकर  8,011 कोटी रुपये  समावेश आहे. ऑक्टोबर महिन्यासाठी 31 ऑक्टोबर , 2020 पर्यंत दाखल करण्यात आलेल्या जीएसटीआर-3बी विवरणपत्रांची एकूण संख्या 80 लाख आहे.
सरकारने नियमित निपटारा स्वरूपात आयजीएसटीमधून सीजीएसटीसाठी 25,091 कोटी रुपये आणि एसजीएसटीसाठी 19,427 कोटी रुपये दिले आहेत. ऑक्टोबर 2020 मध्ये नियमित निपटारा केल्यानंतर केन्द्र सरकार आणि राज्य सरकारे यांनी मिळवलेला एकूण महसूल सीजीएसटीसाठी 44,285 कोटी रुपये आणि एसजीएसटीसाठी 44,839 कोटी रुपये आहे..
या महिन्यात मिळालेला जीएसटी महसूल गेल्या वर्षी याच कालावधीत मिळालेल्या महसुलाच्या तुलनेत 10 टक्के अधिक आहे. या महिन्यात मालाच्या आयातीतून मिळालेला महसूल गेल्या वर्षीच्या तुलनेत 9 टक्के अधिक होता आणि देशांतर्गत व्यवहारांमधून  प्राप्त महसूल 11 टक्के अधिक होता. जीएसटी महसुलातील वाढ जुलै , ऑगस्ट आणि सप्टेंबर 2020 च्या तुलनेत अनुक्रमे 14, -8 आणि 5 टक्के वाढ नोंदली गेली जी अर्थव्यवस्थेतील सुधारणा आणि महसुलातील वाढ दर्शवते.
खाली दिलेला तक्ता चालू वित्त वर्षादरम्यान मासिक सकल जीएसटी महसुलातील कल दर्शवतो. त्यामध्ये ऑक्टोबर 2019 च्या तुलनेत ऑक्टोबर 2020 दरम्यान आणि संपूर्ण वर्षात प्रत्येक राज्यातील जीएसटी संकलन राज्यनिहाय दिले आहे-
Table: State-wise GST collection for April 2020
|
|
State
|
|
Oct-19
|
|
Oct-20
|
|
Growth
|
|
Jammu and Kashmir
|
|
313
|
|
377
|
|
21%
|
|
Himachal Pradesh
|
|
669
|
|
691
|
|
3%
|
|
Punjab
|
|
1,189
|
|
1,376
|
|
16%
|
|
Chandigarh
|
|
157
|
|
152
|
|
-3%
|
|
Uttarakhand
|
|
1,153
|
|
1,272
|
|
10%
|
|
Haryana
|
|
4,578
|
|
5,433
|
|
19%
|
|
Delhi
|
|
3,484
|
|
3,211
|
|
-8%
|
|
Rajasthan
|
|
2,425
|
|
2,966
|
|
22%
|
|
Uttar Pradesh
|
|
5,103
|
|
5,471
|
|
7%
|
|
Bihar
|
|
940
|
|
1,010
|
|
7%
|
|
Sikkim
|
|
186
|
|
177
|
|
-5%
|
|
Arunachal Pradesh
|
|
41
|
|
98
|
|
138%
|
|
Nagaland
|
|
25
|
|
30
|
|
20%
|
|
Manipur
|
|
43
|
|
43
|
|
0%
|
|
Mizoram
|
|
18
|
|
32
|
|
72%
|
|
Tripura
|
|
54
|
|
57
|
|
5%
|
|
Meghalaya
|
|
113
|
|
117
|
|
4%
|
|
Assam
|
|
888
|
|
1,017
|
|
14%
|
|
West Bengal
|
|
3,263
|
|
3,738
|
|
15%
|
|
Jharkhand
|
|
1,437
|
|
1,771
|
|
23%
|
|
Odisha
|
|
1,994
|
|
2,419
|
|
21%
|
|
Chattisgarh
|
|
1,570
|
|
1,974
|
|
26%
|
|
Madhya Pradesh
|
|
2,053
|
|
2,403
|
|
17%
|
|
Gujarat
|
|
5,888
|
|
6,787
|
|
15%
|
|
Daman and Diu
|
|
83
|
|
7
|
|
-91%
|
|
Dadra and Nagar Haveli
|
|
130
|
|
283
|
|
118%
|
|
Maharastra
|
|
15,109
|
|
15,799
|
|
5%
|
|
Karnataka
|
|
6,675
|
|
6,998
|
|
5%
|
|
Goa
|
|
311
|
|
310
|
|
0%
|
|
Lakshadweep
|
|
2
|
|
1
|
|
-55%
|
|
Kerala
|
|
1,549
|
|
1,665
|
|
7%
|
|
Tamil Nadu
|
|
6,109
|
|
6,901
|
|
13%
|
|
Puducherry
|
|
146
|
|
161
|
|
10%
|
|
Andaman and Nicobar Islands
|
|
32
|
|
19
|
|
-42%
|
|
Telangana
|
|
3,230
|
|
3,383
|
|
5%
|
|
Andhra Pradesh
|
|
1,975
|
|
2,480
|
|
26%
|
|
Ladakh
|
|
0
|
|
15
|
|
|
|
Other Territory
|
|
127
|
|
91
|
|
-28%
|
|
Center Jurisdiction
|
|
97
|
|
114
|
|
17%
|
|
Grand Total
|
|
73,159
|
|
80,848
|
|
11%